ପୁରାତନ ରୋମାନ ଧର୍ମରେ  , ଅବୁନ‌ଦାନ୍ତିଆ, ଅନ୍ୟ ନାମ ଆବୁନ୍ଦିତା  (ଲାଟିନ୍ ଉଚ୍ଚାରଣ: [ . ]) ପ୍ରାଚୁର୍ଯ୍ୟ ଓ ସମୃଦ୍ଧିର ସ୍ୱର୍ଗୀୟ ଦେବୀ ଅବତାରକୁ   ବୁଝାଏ  । ଅବୁନ‌ଦାନ୍ତିଆ ନାମର ଅର୍ଥ ପ୍ରାଚୁର୍ଯ୍ୟ ବା ଧନ‌ଧାନ୍ୟ । ଏହି ନାମଟି ଠିକ୍ ଖାପ ଖାଇଯାଉଛି ଯେହେତୁ ଇଂରାଜୀରେ ଅବୁନ‌ଦାନ୍ତିଆ   ଅର୍ଥ ପ୍ରାଚୁର୍ଯ୍ୟ  , ଅର୍ଥକରୀ, ସମୃଦ୍ଧି, ଭାଗ୍ୟ, ଦାମିକା ଓ ସଫଳତାର ଦେବୀଙ୍କୁ ବୁଝାଉଛି । ସେହି ଦେବୀ ଆପଣଙ୍କର ସଞ୍ଚୟ ଓ ପୁଞ୍ଜି ନିବେଶକୁ ସୁରକ୍ଷା ଦିଅନ୍ତି । ମୁଲ୍ୟବାନ କିଣିବାରେ ଅବୁନ‌ଦାନ୍ତିଆ ସାହାଯ୍ୟ କରନ୍ତି । ଧାର୍ମିକ ପ୍ରଚାରରେ ରୋମାନ ସଦଗୁଣର ସେ ପ୍ରତିମୂର୍ତ୍ତୀ ଥିଲେ ଓ ରାଜ ପରିବାରର ସ୍ୱର୍ଣ୍ଣିମ କାଳକୁ ସୁନିଶ୍ଚିତ କରୁଥିଲେ । ରୋମାନ କଳା, ସଂସ୍କୃତି ଓ ସାହିତ୍ୟରେ ଅବୁନ‌ଦାନ୍ତିଆଙ୍କର ଭୂମିକା ଥିଲା କିନ୍ତୁ ପୁରାଣରେ ନଥିଲା । ରୋମାନ ଗାଉଲ ଓ ମଧ୍ୟଯୁଗୀୟ ଫ୍ରାନସରେ ସେ ଜୀବିତ ଥାଇପାରନ୍ତି । ଅବୁନ‌ଦାନ୍ତିଆ ଶସ୍ୟ ଓ ମୁଦ୍ରା ଭରା ଗୋଟିଏ ଛେଳି ଶିଙ୍ଗ ଧରିଥାଆନ୍ତି । ବେଳେବେଳେ କୌଣସି ଲୋକର ଘରେ ଉପ‌ହାର ସ୍ୱରୂପ ସେ କିଛି ଶସ୍ୟ ବା ମୁଦ୍ରା ଛାଡ଼ିଯାଆନ୍ତି । ରୋମରେ ଅଗଷ୍ଟାନ କବି   ଓଭିଡ   ଅନୁସାରେ ଅବୁନ‌ଦାନ୍ତିଆ ଏକ ନ‌ଦୀ ଭଗବାନ ଭୁମିକାରେ ଥିଲେ ଯାହା ମଥାର ଗୋଟିଏ ଶିଙ୍ଘକୁ ହରକୁଲେସ   ଉପାଡ଼ି ଦେଇଥିଲେ । ସେହି ଶିଙ୍ଘକୁ ନୈଆଦସ   ନେଇ ଛେଳି ଶିଙ୍ଘରେ ପରିଣତ କରି ଅବୁନ‌ଦାନ୍ତିଆଙ୍କୁ ଦେଇଥିଲେ । ବିଭିନ୍ନ ଲୋକ‌କଥାରେ ସେହି ଶିଙ୍ଘର ସୃଷ୍ଟି ବିଷୟରେ ଭିନ୍ନ ଭିନ୍ନ ମତ ଦିଆଯାଇଛି । ନିରୋଙ୍କ ରୋମାନ ମୁଦ୍ରାରେ ତାଙ୍କୁ ସେରେସ   ସ‌ହିତ ଯୋଗାଯୋଗ କରେଇ ଅନ୍ନୋନା   ଦେବୀ କରାଯାଇଛି ଯିଏ ରୋମ ସାମ୍ରାଜ୍ୟକୁ ଶସ୍ୟ ଯୋଗାଣ କରୁଥିଲେ । ଆନ୍ନୋନାଙ୍କ ଭଳି ଅବୁଦାନ୍ତିଆ ସ‌ହରକୁ ଆସୁଥିବା ଶସ୍ୟ ପୋତାଶ୍ରୟରେ ଜଣେ ସକ୍ରିୟ ସାଧୁ ଥିଲେ । ରୋମାନ ମୁଦ୍ରାରେ ଅବୁନ‌ଦାନ୍ତିଆଙ୍କର ଛବି ଅଛି ଯେଉଁଥିରେ ସେ ଶିଙ୍ଘ ଧରିଛନ୍ତି ବା ଶିଙ୍ଘରୁ କିଛି ଧନ ଓଜାଡ଼ୁଛାନ୍ତି । ଜାହାଜରେ ଠିଆ ହୋଇଥିବା ବା ଗ‌ହମ ଧରିଥିବା ଚିତ୍ରମାନଙ୍କର ବର୍ଣ୍ଣନା ମଧ୍ୟ ଦେଖାଯାଏ । ଜାହାଜ ଉପରେ ଥିବା ବେଳେ କାହାର ପ୍ରତିନିଧିତ୍ୱ କରନ୍ତି ତାହା ଅଜ୍ଞାତ ଅଛି । ସମ୍ଭବତଃ ସେତେବେଳେ ରୋମାନ ସାମ୍ରାଜ୍ୟକୁ ଭିନ୍ନ ଦେଶ ଜୟ କରି ଆଣୁଥିବା ଧନରତ୍ନ ବିଷୟ ଦେଖେଇଛନ୍ତି । ଅନେକ ସମ୍ରାଟଙ୍କର ଯେପରିକି ଟ୍ରାଜାନ , ଆଣ୍ଟୋନିଓ ପାଇଅସ , କାରାକାଲ୍ଲା , ଏଲାଗାବାଲସ , ସେଭରୁସ ଆଲେକଜାଣ୍ଡର , ଗୋର୍ଡ଼ିଆନ , ଡେସିଅସ , ଗାଲିଏନିଅସ , ଟେଟ୍ରିକସ, ପ୍ରୋବସ , ନୁମେରିଆନ , କାରିନସ , କାରୁସ , ଡାୟୋକ୍ଲେଣ୍ଟିଆନ ଓ ଗାଲେରିଅସଙ୍କର ମେଡାଲରେ ଅବୁନ‌ଦନ୍ତିଆଙ୍କର ଛବି ଥିବା ଦେଖାଯାଏ । ଅବୁନ‌ଦନ୍ତିଆ ଛବି ଥିବା ମୁଦ୍ରାରେ ସର୍ବଦା କିଛି ଖୋଦେଇ ଥାଏ ଯେପରିକି ଅବୁନ‌ଦନ୍ତିଆ, ଅବୁନ‌ଦନ୍ତିଆ ପରପେଟୁଆ, ଅଗଷ୍ଟୋରମ ନୋଷ୍ଟ୍ରୋରମ, ଅଗଷ୍ଟୋରମ ଅଗ ଏନଏନ ଓ ଅଗଷ୍ଟିଆ ଅଗ । ରୋମାନ ଜିଲ୍ଲାର ଗାଲିଆ ଆକ୍ୱିଟାନିଆରେ ଥିବା ଲେଜୌକ୍ସରେ କେତେକ ମିଥ୍ରାଇକ ରହସ୍ୟମୟ ପୁରାତନ ଫୁଲଦାନୀ ଖୋଦେଇରେ ଅବୁନ‌ଦାନ୍ତିଆଙ୍କର ଛବି ଦେଖାଯାଏ ଧର୍ମରେ ଥିବା ଯାହା ଷଣ୍ଢ ହତ୍ୟାକୁ ପ୍ରଦର୍ଶନ କରେ । ଗୋଟିଏ ମେଣ୍ଢା ଶିଙ୍ଘ ଧରି ବସିଥିବା ଅବୁନ‌ଦାନ୍ତିଆଙ୍କର  'ମିଥ୍ରାଙ୍କର ଆକ୍ଟରୁ ଶାଖା ହୋଇ ବାହାରିଥିବା' ଏକ ଛବି ଅଛି ।" ପମ୍ପେଇର   ଏକ ଝରଣାରେ ଅବୁନ ‌ଦାନ୍ତିଆ ଥିବା ବର୍ଣ୍ଣନା ଅଛି । ଏହି ଝରଣାକୁ ଯାଇଥିବା ଏକ ରାସ୍ତାର ନାମ ଭାଏ ଡେଲ ଆବ୍ବୋଡାଞ୍ଜା ।